דייוויד גטה

פִייֵּר דָּוִיד גֶטָה (בצרפתית: Pierre David Guetta; נולד ב-7 בנובמבר 1967), המוכר גם בשם הבמה המאונגלז דייוויד גטה (David Guetta), הוא מוזיקאי, די ג'יי, מפיק מוזיקלי ופזמונאי צרפתי ממוצא יהודי.

גטה ייסד את חברת התקליטים Gum productions, יחד עם ליסה דודג'סון, והוציא את אלבומו הראשון, "Just a Little More Love", ב-2002. ב-2004 הוציא את "Guetta Blaster", ואת האלבום "Pop Life" הוציא ב-2007, אלבום שכולל שני שירים עם טארה מקדונלד.

זכה להצלחה רבה עם האלבום "One Love" שהוציא בשנת 2009, שכלל את הלהיטים "When Love Takes Over", "Gettin' Over You" ו-"Sexy Bitch", שהגיעו שלושתם למקום הראשון בממלכה המאוחדת, ו-"Memories". האלבום שהוציא בשנת 2011, "Nothing but the Beat", המשיך את הצלחתו, עם הלהיטים הבינלאומיים "Where Them Girls At", "Little Bad Girl", "Without You", "Turn Me On", ו-"Titanium".

ביוגרפיה
גטה נולד וגדל בפריז, בירת צרפת. אביו פייר גטה (שם משפחתם במקור: גוּאֶטָה) היה ממשפחה יהודית-ספרדית ממוצא צפון אפריקאי וסוציולוג. אמו הייתה ממשפחה ממוצא בלגי. דרך אביו, הוא אחיו-למחצה של העיתונאי ונציג צרפת בפרלמנט האירופי, ברנרד גטה  ואחיה-למחצה של השחקנית הצרפתייה-איטלקית, נטלי גטה. בנוסף לו גם אח-למחצה דומיניק וידל ואחות-למחצה ז'ואל וידאל, מנישואיה הראשונים של אמו למדען קיברנטיקה צרפתי בשם ז'אק וידאל.

 קריירה 
מגיל צעיר הפגין התעניינות במוזיקה, ובגיל 13 החל לתקלט בצורה לא מקצועית בביתו. ארבע שנים מאוחר יותר החל לתקלט במועדון Broad שבפריז. בתחילה ניגן בעיקר שירים פופולריים, אך מהר מאוד גילה את הסוגה המוזיקלית 'האוס' והתחיל לנגנו במסיבות. גטה קיבל ערבים שלמים שבהם היה די ג'יי, ובשנת 1990 הוציא סינגל בשם Nation Rap. הוא המשיך להופיע גם במועדונים נודעים כגון Folies Pigalle ,Le Queen ,Palace ו־Les Bains. ב־1994 הוציא גטה לאור את הסינגל השני שלו "Up & Away" – שיתוף פעולה עם הזמר האמריקאי רוברט אוונס. השיר זכה להצלחה שולית בלבד במועדונים ולא פרץ לתודעת הקהל הרחב. מאוחר יותר באותה שנה התמנה לניהול מועדון הלילה Le Palace.

מתחילת שנות ה־90 החל ליצור מוזיקה מקורית, ובאמצע שנות ה־90 כבר תקלט במסיבות באיביזה 2003 עם צאת האלבום "Just a Little More Love" – בשיתוף עם ג'ואקים גארו. הדיסק נמכר ברבע מיליון עותקים.

באותה שנה הוא הוציא את האלבום "Fuck Me I’m Famous" ויצא עם גרסת כיסוי לשירו של דייוויד בואי "Just for one day". הרמיקס נמכר במיליון עותקים צרפת לבדה ונכנס לכל רשימות ההשמעה בתחנות הרדיו המרכזיות באירופה. באותה העת השיק גטה את ליין המסיבות הפופולרי שלו "Fuck Me I’m Famous", וכעבור שנה הוציא את אלבומו החדש "Guetta Blaster". השיר "Love Don't Let me Go" מהאלבום נוגן בשבוע האופנה של פריז בידי ג'ון גליאנו, וההרכבים Deep Dish ו־Black Strobe יצרו ממנו רמיקסים. כמו כן היה גטה אחראי על האפטר־פארטי של מרוץ פורמולה 1 במונטה קרלו, שבו נכחו מיכאל שומאכר וז'אק וילנב.

בשנת 2005 הסינגל שלו "The World Is Mine", שהיה סימפוּל של השיר "Someone Somewhere in Summertime", הגיע לראש מצעד הפזמונים האירופאי. בעבר המילים לרוב שיריו היו מבוצעים מטעם כריס וויליס, חוץ מאשר "Baby When The Light" וכן "When Love Takes Over", שבוצעו מטעם קוזי קוסטי וקלי רולנד בהתאמה. עם זאת בשנים האחרונות התארחו אמנים אחרים בשיריו, כגון השיר "Sexy Chick", שבו מתארח אייקון.

בשנת 2009, הוא דורג כדי ג'יי מספר 3 בעולם, על ידי המגזין הבריטי DJ Mag. באותה שנה הפיק חלק מהאלבום המצליח של הבלאק אייד פיז, The E.N.D (The energy never dies), בין השאר הסינגלים "Boom Boom Pow" ו-"I Gotta Feeling". בנוסף, באותה שנה זכה גטה בפרס גראמי על הפקת השיר When Love Takes Over, והיה מועמד ב-4 קטגוריות נוספות. בשנת 2010 דורג במקום השני ובשנת 2011 זכה במקום הראשון הנכסף. בשנת 2012 ירד למקום הרביעי, בשנת 2013 למקום החמישי, בשנת 2014 למקום השביעי ובשנת 2015 עלה למקום השישי.

ב-2010 זכה בשלושה פרסי "World Music Awards", בפרס ה-די ג'יי הטוב ביותר לשנת 2010, המפיק הטוב ביותר והאמן הצרפתי הטוב ביותר. ב-2011 יצא הסינגל "Where Them Girls At", מתוך אלבומו החמישי, שנקרא "Nothing but the Beat", אלבומו החמישי יצא רשמית ב-29 באוגוסט. לאחר מכן יצאו השירים "Little Bad Girl" ו-"Titanium", "Without You" ו-"Turn Me On".

ב-26 באוגוסט 2011 יצא אלבומו החמישי, Nothing but the Beat.

בשנת 2007 דורג גטה במקום השלישי ברשימת 100 התקליטנים הטובים בעולם של המגזין הבריטי "DJ Mag", ב-2008 דורג במקום החמישי, ב-2009 חזר גטה למקום השלישי. בשנת 2010 זכה במקום השני ובשנת 2011 זכה במקום הראשון. בשנת 2012 גטה ירד למקום הרביעי ובאוקטובר 2013 ירד בעוד מקום, למקום החמישי. בשנת 2014 גטה ירד בעוד שני מקומות למקום השביעי.

ב-2013 הופיע בישראל ב"היכל מצדה" לחוף ים המלח, במסיבת רייב, במסגרת פסטיבל התמר, לצד סטיב אנג'לו, להקת אינפקטד מאשרום ודי-ג'יים ישראלים נוספים.

ב-19 במאי 2015 יצא השיר "Hey Mama" (עם ניקי מינאז' וביבי רקסה, שיצא חלקית כבר בתחילת השנה) והוא מתוך האלבום "Listen", השיר זכה בחודשיים בלבד ביוטיוב ב-90 מיליון צפיות. נכון לאוקטובר 2020 לשיר יותר מ-1 מיליארד צפיות, והוא השיר המצליח ביותר שהיה אי פעם לדייוויד גטה.

ביוני 2015 נבחר גטה ליצור את שיר הפתיחה הרשמי של יורו 2016, "This One's For You". השיר בוצע על ידי הזמרת השוודית זארה לארסון.

בחודש דצמבר 2017 יצר את השיר "So Far Away'" ביחד עם מרטין גריקס שנכון ליולי 2018, צבר 117 מיליון צפיות ביוטיוב. שנה לאחר מכן, הוציא את השיר "Mad Love", ביחד עם שון פול ובקי ג'י. במקור, השיר היה מיועד עבור הזמרת הקולומביאנית שאקירה, אשר הייתה אחת מן הכותבים שלו.

ב-22 בספטמבר 2018 הופיע גטה בישראל, הפעם בפארק ראשון לציון, לצד רובין שולץ ובליס.

ב-2018 דייוויד גטה החל בפרויקט חדש בו הוא מנגן ויוצר מוזיקת טכנו תחת השם "Jack Back". בשנת 2018, הוציא את אלבומו השביעי, 7. בשנת 2019, הוציא יחד עם נאטי נטשה, דדי יאנקי, דימיטרי וגאס, לייק מייק ואפרו ברוס את השיר "Instagram".

באוגוסט 2022 הוציא את הסינגל "I'm Good (Blue)", יחד עם ביבי רקסה.

ב-28 ביולי 2023 הוציא את הסינגל "Something To Hold On To" עם הדי ג'יי הדני, מורטן . ב-4 באוגוסט הוציא את הסינגל "One in a Million" עם ביבי רקסה.

ב-2024 הוציא עם ואן ריפאבליק את "I Don't Wanna Wait" באותה השנה, הוציא גרסת רמיקס לשיר מייגן בוני "Man In Finance (G6 Trust Fund)".

 חיים אישיים 
בשנת 1992 נישא למנהלת מועדוני לילה צרפתייה ילידת-סנגל, קתרין "קתי" לובה . לזוג נולדו בן ובת. במרץ 2014 התגרשו בני הזוג, לאחר כ-22 שנות נישואים.

בשנת 2024 נולד ילדו השלישי יחד עם זוגתו ג'סיקה לידון.

 דיסקוגרפיה 
 אלבומי אולפן 
 2001: Just a Little More Love
 2004: Guetta Blaster
 2007: Pop Life
 2009: One Love
 2011: Nothing but the Beat
 2014: Listen
 2018: 7

 מהדורות מחודשות 
 2010: One More Love
 2012: Nothing but the Beat 2.0
 2012: Nothing but the Beat: Ultimate
 2015: Listen Again

 מיני-אלבומים 
 2009: iTunes Festival: London 2009
 2012: iTunes Festival: London 2012
 2014: Lovers on the Sun EP
 2020: New Rave EP )
 2022: Episode 2 )

 אלבומים מיקס - רמיקס 
 2003: Fuck Me I'm Famous
 2005: Fuck Me I'm Famous Vol. 2
 2006: Fuck Me I'm Famous – Ibiza Mix 06
 2008: Fuck Me I'm Famous – Ibiza Mix 08
 2009: Fuck Me I'm Famous – Ibiza Mix 2009
 2010: Fuck Me I'm Famous – Ibiza Mix 2010
 2011: Fuck Me I'm Famous – Ibiza Mix 2011
 2012: Fuck Me I'm Famous – Ibiza Mix 2012
 2013: Fuck Me I'm Famous – Ibiza Mix 2013

 פרסים ומועמדויות 
שנהפרסקטגוריהעבודה מועמדתתוצאהמקור2024פרס גראמיהקלטת הפופ דאנס הטובה ביותר"Baby Don't Hurt Me" (עם אן-מארי וקוי לראי)"One in a Million"פרס המוזיקה של iHeartRadioשיר הדאנס של השנה"Baby Don't Hurt Me" (עם אן-מארי וקוי לראי)אמן הדאנס של השנההקליפ הטוב ביותר"I'm Good (Blue)" (עם ביבי רקסה)פרס המוזיקה האמריקאית הלטיניתשיתוף הפעולה חוצה הז'אנרים של השנה"Vocation" (עם אוזונה)אמן הקרוסאובר הטוב ביותרפרס בחירת הילדים של ניקלודיאוןשיתוף פעולה מוזיקלי אהוב"Baby Don't Hurt Me" (עם אן-מארי וקוי לראי)פרס המוזיקה של MTV אירופההאלקטרוני הטוב ביותר2025פרס גראמיהקלטת הרמיקס הטובה ביותר, לא קלאסית"A Bar Song (Tipsy)" (remix)פרס המוזיקה האמריקאיתאמן דאנס/אלקטרוני אהובפרס בחירת הילדים של ניקלודיאוןכוכב המוזיקה העולמי האהוב

קישורים חיצוניים











 דייוויד גואטה, בסידי טאוור של רדיו מוסיכיף 69FM

הערות שוליים

*
קטגוריה:מוזיקאים יהודים צרפתים
קטגוריה:נגנים יהודים צרפתים
קטגוריה:תקליטנים צרפתים
קטגוריה:תקליטנים יהודים
קטגוריה:רמיקסרים
קטגוריה:יהודים זוכי פרס גראמי
קטגוריה:זוכי פרס המוזיקה העולמי: יהודים
קטגוריה:זוכי פרס המוזיקה העולמי: די ג'יי
קטגוריה:זוכי פרס המוזיקה העולמי: צרפתים
קטגוריה:זוכי פרס המוזיקה של בילבורד
קטגוריה:זוכי פרס המוזיקה של MTV אירופה
קטגוריה:זוכי פרס בחירת הנוער
קטגוריה:צרפתים ממוצא יהודי-מרוקאי
קטגוריה:מפיקים מוזיקליים צרפתים
קטגוריה:אמני סקוטר ברון
קטגוריה:צרפתים שנולדו ב-1967